CELEX: 
Language: hu
Date: 2021-12-16 00:00:00
Title: A BIZOTTSÁG VÉGREHAJTÁSI HATÁROZATA a hulladékágazatra vonatkozó egyes irányelvek végrehajtásáról szóló tagállami jelentések alapjául szolgáló kérdőívekről szóló 94/741/EK bizottsági határozat módosításáról

A BIZOTTSÁG VÉGREHAJTÁSI HATÁROZATA
            
            
               (2021.12.16.)
            
            
               a hulladékágazatra vonatkozó egyes irányelvek végrehajtásáról szóló tagállami jelentések alapjául szolgáló kérdőívekről szóló 94/741/EK bizottsági határozat módosításáról 
               
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a szennyvíziszap mezőgazdasági felhasználása során a környezet és különösen a talaj védelméről szóló 1986. június 12-i 86/278/EGK tanácsi irányelvre
                  1
                és különösen annak 17. cikkére,
            
            
               mivel:
            
            
               (1)A 94/741/EK bizottsági határozat
                  2
                megállapítja a 86/278/EGK irányelv átültetéséről és végrehajtásáról szóló tagállami jelentéshez használandó kérdőívet. 
            
            
               (2)E tagállami jelentés formátumát felül kell vizsgálni, hogy az tükrözze az (EU) 2019/1010 európai parlamenti és tanácsi rendelettel
                  3
                módosított 86/278/EGK irányelv 10. cikkének (1) bekezdése szerinti nyilvántartásokban foglalt információk közt szereplő téradatok bejelentésére vonatkozó új jelentéstételi követelményeket. 
            
            
               (3)A bejelentett téradatoknak a 86/278/EGK irányelv könnyebb végrehajtásához szükséges adatokra kell korlátozódniuk, ezért csak az iszap felhasználási helyének geometriáját vagy helyét kell érinteniük. 
            
            
               (4)Az adatgyűjtéssel és a jelentéstétellel kapcsolatos adminisztratív terhek csökkentése érdekében az egyéb célokra gyűjtött meglévő adatokat, például a kataszteri adatokat vagy a közös agrárpolitika irányítására szolgáló integrált igazgatási és kontrollrendszer és az 1306/2013/EU európai parlamenti és tanácsi rendelet
                  4
                keretében gyűjtött adatokat fel lehet használni a szennyvíziszap mezőgazdasági földterületen való felhasználásának helyét azonosító térbeli adatok jelentésére is. 
            
            
               (5)A 94/741/EK határozatot ezért ennek megfelelően módosítani kell.
            
            
               (6)E határozat alkalmazásának a kezdőnapjának egybe kell esnie a 86/278/EGK irányelv 10. cikke (1) és (2) bekezdésének módosítására az (EU) 2019/1010 rendelet 11. cikkében meghatározott alkalmazási időponttal.
            
            
               (7)Az e határozatban előírt intézkedések összhangban vannak a 2008/98/EK európai parlamenti és tanácsi irányelv
                  5
                39. cikkével létrehozott bizottság véleményével,
            
            
               ELFOGADTA EZT A HATÁROZATOT: 
            
            
               1. cikk
            
            
               A 94/741/EK határozat melléklete az e határozat mellékletében foglaltak szerint módosul.
            
            
               2. cikk
            
            
               Ezt a határozatot 2022. január 1-jétől kell alkalmazni.
            
         
         
            
               3. cikk
            
            
               Ennek a határozatnak a tagállamok a címzettjei.
            
            
            
               Kelt Brüsszelben, -án/-én. 2021.12.16.
            
            
               
                     a Bizottság
               
               
                     Virginijus SINKEVIČIUS
                     a Bizottság tagja 
               
            
            
                     
                        
                           
                     
                  
               
         
         
            
                  
                     (1)
                  
                        HL L 181., 1986.7.4., 6. o.
               
               
                  
                     (2)
                  
                        A Bizottság 94/741/EK határozata (1994. október 24.) a hulladékágazatra vonatkozó egyes irányelvek végrehajtásáról szóló tagállami jelentések alapjául szolgáló kérdőívekről (a 91/692/EGK tanácsi irányelv végrehajtása) (HL L 296., 1994.11.17., 42. o.).
               
               
                  
                     (3)
                  
                        Az Európai Parlament és a Tanács (EU) 2019/1010 rendelete (2019. június 5.) a környezettel kapcsolatos jogszabályok területén a jelentéstételi kötelezettségek összehangolásáról, valamint a 166/2006/EK és a 995/2010/EU európai parlamenti és tanácsi rendelet, a 2002/49/EK, a 2004/35/EK, a 2007/2/EK, a 2009/147/EK és a 2010/63/EU európai parlamenti és tanácsi irányelv, a 338/97/EK és a 2173/2005/EK tanácsi rendelet, továbbá a 86/278/EGK tanácsi irányelv módosításáról (HL L 170., 2019.6.25., 115. o.).
               
               
                  
                     (4)
                  
                        Az Európai Parlament és a Tanács 1306/2013/EU rendelete (2013. december 17.) a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).
               
               
                  
                     (5)
                  
                        Az Európai Parlament és a Tanács 2008/98/EK irányelve (2008. november 19.) a hulladékokról és egyes irányelvek hatályon kívül helyezéséről (HL L 312., 2008.11.22., 3. o.). 
               
            
      
    ---documentbreak--- 
      
         
         
            
               MELLÉKLET 
            
            
               A 94/741/EK határozat melléklete a következőképpen módosul:
            
            
               1.A 86/278/EGK irányelv átültetéséről és végrehajtásáról szóló tagállami jelentéshez használandó kérdőív címének helyébe a következő szöveg lép:
            
            
               „KÉRDŐÍV
            
            
               a 91/692/EGK tanácsi irányelvvel** és az (EU) 2019/1010 európai parlamenti és tanácsi rendelettel*** módosított, a szennyvíziszap mezőgazdasági felhasználása során a környezet és különösen a talaj védelméről szóló 86/278/EGK tanácsi irányelv* átültetéséről és végrehajtásáról szóló tagállami jelentéshez
            
            
               ____________________________________________
            
            
               *(HL L 181., 1986.7.4., 6. o.).
            
            
               **A Tanács 91/692/EGK irányelve (1991. december 23.) a környezetre vonatkozó egyes irányelvek végrehajtásáról szóló jelentések egységesítéséről és észszerűsítéséről (HL L 377., 1991.12.31., 48. o.).
            
            
               ***Az Európai Parlament és a Tanács (EU) 2019/1010 rendelete (2019. június 5.) a környezettel kapcsolatos jogszabályok területén a jelentéstételi kötelezettségek összehangolásáról, valamint a 166/2006/EK és a 995/2010/EU európai parlamenti és tanácsi rendelet, a 2002/49/EK, a 2004/35/EK, a 2007/2/EK, a 2009/147/EK és a 2010/63/EU európai parlamenti és tanácsi irányelv, a 338/97/EK és a 2173/2005/EK tanácsi rendelet, továbbá a 86/278/EGK tanácsi irányelv módosításáról (HL L 170., 2019.6.25., 115. o.).”
            
            
               2.A II. részben a 7. pont a következő táblázattal egészül ki: 
            
            
               „
            
            
                     
                        Az iszap felhasználási helyeit azonosító földrajzi hely vagy geometria
                     
                  
               
                     
                        Adattípus
                     
                     
                     
                        (Egy adott földrajzi hely vagy geometria megadására kizárólag egy adattípust kell használni.)
                     
                  
                  
                     
                        Egy hely földrajzi koordinátái vagy geometria
                     
                     
                        (A helyszínt egy pontnak kell jelölnie. A geometria lehet poligon vagy lyukas poligon (fánk).
                     
                  
               
                     
                        Mezőgazdasági parcella**** geometriája
                     
                  
                  
                     
                         
                     
                  
               
                     
                        Kataszteri parcellák geometriája
                     
                  
                  
                     
                  
               
                     
                        A szennyvíziszapot használó mezőgazdasági földterületet azonosító egyéb geometria
                     
                  
                  
                     
                  
               
                     
                        A szennyvíziszapot használó mezőgazdasági földterület egy pontjának földrajzi koordinátái.
                     
                     
                  
                  
                     
                  
               
               ____________________________________________
            
            
               **** A közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendelet (HL L 347., 2013.12.20., 549. o.) 67. cikke (4) bekezdésének a) pontjában meghatározottak szerint.”
            
            
            
               3.A II. rész a következő ponttal egészül ki:
            
            
               „9. A 10. cikk (2) bekezdésével összhangban az összevont nyilvántartások terjesztésére szolgáló nemzeti honlapok
            
            
               Adja meg azon nemzeti honlapok hiperhivatkozásait, amelyekről a 10. cikk (1) bekezdésében említett nyilvántartások a nyilvánosság számára összevont formátumban elérhetők és könnyen hozzáférhetők.”